Irlun (Eilun)

Det eilun Irlun as sowat 450 km lung an 260 km briad an leit uun a Atlantik. Hat as mä 84.421 km² det traadgratst eilun faan Euroopa an üüb a hialer eerd stäänt hat uun twuntagst steed. Üüb det eilun lei det Republiik Irlun an uun't nuurduasten Nuurdirlun; det hiart tu't Ferianagt Könangrik. Nööm Di ingelsk nööm as Ireland, üüb iirsk het det eilun Éire (ual-iirsk Ériu). Di waliisisk nööm as Iwerddon. Di nööm Éire komt woorskiinelk faan't uur-keltisk wurd *Φīwerjon- uf an ment so föl üs „wäärdag lun“. Di latiinsk nööm wiar Hibernia of uk Ivernia, an üüb greks as Ierne faan Claudius Ptolemäus auerleewert. Det gongt üüb en grünfurem *Īwenjū turag. A Röömern näämd det lun uk Scotia, didiar nööm as do oober leeder üüb di nuurdelk dial faan Gratbritannien auergingen (Skotlun). Irlun woort uk det green eilun näämd. Prowinsen At eilun as iin uun sjauer histoorisk prowinsen indiald: Connacht (Cúige Chonnacht) Leinster (Cúige Laighean) Munster (Cúige Mumhan) Ulster (Cúige Uladh) Kwelen Luke uk diar